Bellewaerde

thumb|Den ingank
thumb|Zicht up de Mexicoanse plaza in Bellewaerde
**Bellewaerde Park** is e pretpark in Zillebeke, in de provinsje West-Vloandern. 't Ligt ip 10 minuutn van Yper-centrum. 't Is vernoemd noa e beke die derlansen lopt. 't Park is eigndom van 't Fransche bedryf *[[Compagnie des Alpes]]*, die ôok de Walibi-parkn in handn het.  

Ieder joar komn d'r om en bie de 900.000 bezoekers.  

Bellewaerde is 54 hectarn grôot en stoat surtout bekend vo de vele bêestn en de maniere waarop olles gethematiseerd is. Bellewaerde is upgedêeld in verschillige themoatische stikkn, lik *Mexico* (stik met *Huracan* (woar da vroeger *Los Piratas *wos), *El Volador*, den *Boomerang*,...), *Far West* (me de keverkes, de *River Splash*, ...), *Jungle* (den *Voodoo River* - de vroegere Suske en Wiske-bôotjes, de *Monorail*, ...), *India* (den *Bengal Rapid River*, dn *Bengal Express*, ...), *Canada* (de *Niagara*, den *Screaming Eagle*, ...) en KidsPark.

De mascotte van 't park is e lêeuw die geklid is lik e keunink, gekend ounder de noame **Koning Leeuw**. In 't park vin je round de 30 attracties, 20 sôortn bêestn en ôok nog e grôot woaterpark (Bellewaerde Aquapark).

## Geschiedenisse
Ip 3 juli 1954 is 't *Toeristisch Centrum Bellewaerde* upgericht in Zillebeke deur de familie Florizoone, de stichters van de Meli (vandoage den dag Plopsaland). In 't begun was 't eigentlik e dierentun en e safaripark. In 1971 is de noame veranderd in *Bellewaerde Park*, in 2014 hèn ze dat ingekort toet *Bellewaerde*, en sins 2021 noemt 't were officieel *Bellewaerde Park*.

### Eigenoars
In oktober 1967 kwam Albert Florizoone te stervn, woarachter dat z'n vrouwe Maria t'ope met under drie zeuns de leidienge over 't park overpakt het. In 1990 is 't park upgenoomn in de Walibi Group, die z'n parkn in 1999 verkocht an Premier Parks, wat dat loater Six Flags European Division kwam. In 2004 is die groep verkocht, woarachter dat verre ol under parkn, met Bellewaerde derby, ounderdêel wierdn van de Spoansche groep StarParks. Vanof 2006 is Bellewaerde in d'handn van Compagnie des Alpes, die 't park toet ip den dag van vandoage beheert.

## Attraksjes

### Canada

### India

### Jungle

### Mundo Amazonia

### Mexico

### Kids Park

## Verdweenn attracties

## Wist-je-datjes

* Bellewaerde is 't oudst bestoande themapark van België.
* Bellewaerde en 't "Lêeuwtje van Bellewaerde", de mascotte van 't park, komm'n vôorn in 't stripalbum *[[De Kattige Kat|De kattige kat]]* uut de Reekse van Suske en Wiske.
* Een poar ofleveriengn van *[[Merlina]]* en *[[Postbus X]]* zyn upgenoom'n in Bellewaerde Park.
* De clips van de Samson en Gert-liedjes *Jimmy de Cowboy* en *De bel doet het niet* zyn upgenoom'n in 't Far West-dorp van Bellewaerde.
* Naast de bêestn en de attracties is er ôok vele d'andacht voe de blommn. Azo woarn der in 't verleen een poar blommn-evenementn, lik *The Power of Flowers*.
* Bellewaerde het twêe ingangn met elk under eign parkienge. D'n hoofdingang noemt Ingang Lêeuw (vroeger Ingang A), d'n ingang an 't Mexicoplein noemt Ingang Mexico (Vroeger Ingang C). Dat is omdat de noame "Parkienge B" ol gebruukt wordt voe de parkienge van 't personeel.
* Bellewaerde ligt bovenup de restantn van d'n Êestn Weireldoorloge, de plekke woa dat de Duutschers voe d'êeste kêe vlamm'nwerpers gebruuktn teegn de Britsche lōōpgravn.
* 't 281ste Jommeke-album *Bollywood in Bellewaerde* speelt hem deure in 't park.

## Externe koppelienge
* Officiëlen site